फिलहाल भारतीय टीम इंग्लैड दौरे पर है | टीम ने अपने इंग्लैंड दौरे की शुरुआत टी-20 सीरीज़ के साथ की| इस सीरीज़ में भारत ने 2-1 से जीत दर्ज की| अब भारतीय टीम को यहां वनडे और टेस्ट सीरीज़ भी खेलना है| दूसरी ओर ऑस्ट्रेलिया की टीम की बात की जाए तो टीम की हालत इस समय दुरुस्त नहीं है| हाल ही में इंग्लैंड ने ऑस्ट्रेलिया को वनडे सीरीज में 5-0 से मात दी थी, वहीं एकमात्र टी-20 में भी ऑस्ट्रेलिया को हार का सामना करना पड़ा था| वहीं जिम्बाब्वे में खेली गई टी-20 त्रिकोणीय सीरीज़ में भी ऑस्ट्रेलिया को फाइनल मुकाबले में पाकिस्तान के हाथों हार का सामना करना पड़ा था|